als_Latn dik_Latn sag_Latn
Legjenda holandeze, Johan Cruyff duke folur për çmimin “Topi i Artë” tha se këtë trofe nuk e meriton as Ronaldo e as Messi, por çdo lojtar i përfaqësueses së Gjermanisë që triumfoi në Botërorin 2014.
“Topin e Artë do t’ia jepja çdo lojtari të Gjermanisë. Lahm më pëlqen shumë. Sigurisht jo nga pamja, por për faktin se është i aftë të luajë thuasje në çdo pozicion. Ai ka bërë një punë fantastike për shumë vite. Pastaj edhe Neuer është një portier i shkëlqyer, që e meriton këtë çmim”, ka theksuar Cruyff, i cili më pas ka folur për çështjet e kohëve të fundit te Barcelona.
Rreth zërave të përhapur se presidenca aktuale po planifikon shitjen e Lionel Messit nëse i fiton zgjedhjet e 2016, Cruyff ka thënë se ylli argjentinas askund nuk do të ndihej më mirë se te Barça.
“I vetmi që mund të marrë vendime është vetë Messi. Mund të ketë klube që janë të gatshëm të paguajnë 200 milionë euro për kartonin e tij, por nuk mendoj se Messi do të largohej për para, sepse këtu te Barcelona nuk ka asnjë problem përsa i përket anës ekonomike. Ai duhet të luajë futboll i qetë, sipas mënyrës së tij, dhe besoj se te Barcelona Leo e ka këtë komoditet”, ka shtuar Cruyff.
Pyetjes nëse do të ishte i gatshëm të rikthehej në strukturat drejtuese të klubit, holandezi iu përgjigj:
“Unë kam bërë gjithçka në këtë klub, kam qenë lojtar, trajner, president dderi… të shohim çfarë do të ndodhë. Nuk e kam idenë nëse mund të kthehem dhe tani nuk e mendoj këtë gjë”, ka nënvizuar holandezi.
Në lidhje me rikandidimin e mundshëm të Joan Laportës për postin e presidentit të Barcelonës, Cruyff tha se kjo është një cështje personale e ish-drejtuesit më të lartë të klubit katalanas, ndaj nuk mund të komentojë asgjë më tepër.
als_Latn als_Latn als_Latn als_Latn als_Latn als_Latn als_Latn